EkBass/fiwiki-20250220-pages-articles huggingface dataset:
Joseph Scriven

Joseph Medlicott Scriven (10. syyskuuta 1819 Banbridge, Downin kreivikunta, Pohjois-Irlanti - 10. elokuuta 1886 Port Hope, Kanada) oli irlantilais- kanadalainen opettaja, saarnaaja ja virsirunoilija. Hänet tunnetaan ennen muuta laulun What a friend we have in Jesus kirjoittajana. Joseph Scriven syntyi varakkaiden vanhempien lapsena. Hän opiskeli Trinity Collegessa Dublinissa ja valmistui vuonna 1842. Hän oli neljä vuotta Addiscombe Military Collegessa Lontoon lähellä tarkoituksenaan valmistua upseeriksi. Hänen morsiamensa hukkui vuonna 1843 heidän häitään edeltävänä iltana. Vuonna 1845, 25-vuotiaana, hän muutti Kanadaan, asettui Woodstockiin, Ontarioon ja toimi siellä opettajana. Syynä hänen lähtöönsä on oletettu olleen Plymouthin veljet -liikken uskonnollinen vaikutus, joka vieraannutti hänet perheestään. Noin 1857 hän muutti Port Hopen lähelle Ontarioon. Siellä hänen oli tarkoitus solmia avioliitto, mutta hänen morsiamensa sairastui keuhkokuumeeseen ja kuoli 1860. Hän omisti loppuelämänsä opettamiselle, saarnaamiselle ja muiden auttamiselle. Hänellä ei ollut säännöllisiä tuloja ja hän asui ystäviensä luona. Scriven hukkui vuonna 1886 66-vuotiaana. Ei tiedetä, oliko hänen kuolemansa onnettomuus vai itsemurha, sillä hän oli ollut tuolloin masentunut vakavasti. Vuonna 1869 Scriven julkaisi 115 laulua kokoelmassa Hymns and other veres. Hänen kirjoittamistaan lauluista tunnetaan vain yksi. Vuonna 1855 hän sai Irlannista uutisen hänen äitinsä olevan vaikeasti sairas. Hän kirjoitti runon lohduttaakseen äitiään. Laulu julkaistiin ilman tekijän nimeä kokoelmassa Social Hymns, Original and Selected 1865 julkaisijana Horace Hastings. Laulun otsikkona oli Pray without ceasing (’Rukoile lakkaamatta’). Myöhemmin se sävellettiin ja Charles C. Converse nimesi sen uudelleen laulun ystävämotiivin mukaan, jolloin siitä tuli laulu "What a Friend We Have in Jesus". Scrivenillä ei ollut aikomuksia julkaista sitä, mutta siitä on tullut yksi maailman tunnetuimmista hengellisistä lauluista. Laulun "What a Friend We Have in Jesus" suomennoksia: * Jeesus auttaja on parhain, Hengellinen laulukirja, laulu 337 * Kuinka suurta onkaan Jeesus, ystävän omistaa, Seurakunta laulaa, laulu 263 (suom. Joel Niininen 1997) * Jeesus, ystävistä rakkain, uupumatta palvelee, Ruotsin kirkon virsikirja, virsi 48 (suom. Pekka Kivekäs 1995) * Kuka ymmärtää kuin Jeesus, ystävistä läheinen, Siionin kannel, laulu 245 (suom. Olli Wuorinen 1881, uud. Lauri Thurén) == Lähteet == Luokka: Virsirunoilijat Luokka: Vuonna 1820 syntyneet Luokka: Vuonna 1886 kuolleet
Laignes

Laignes on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee Laignejoen varrella, noin 28 kilometriä Montbardin kaupungista pohjoiseen. Kunnan keskustassa oleva Saint-Didierin kirkko on peräisin 1100-luvulta. Kirkon laiva on 1200-luvulta ja torni 1400-luvulta. Kirkko on luokiteltu historialliseksi muistomerkiksi muistomerkki. 1800-luvun puolivälissä rakennettu kahvila Café des Chiens Blancs on nykyään mediakirjasto. Kaupungin keskiaikaisesta linnoituksesta on jäljellä yksi torni, Tour Maison Dieu. Tiedosto:Laignes_-_06.jpg|Saint- Didierin kirkko Tiedosto:Café_des_chiens.JPG|Café des Chiens Blancs ==Lähteet== ==Aiheesta muualla== Luokka:Côte-d’Orin kunnat
Michael Shea (lehdistösihteeri)

Michael Sinclair MacAuslan Shea (10. toukokuuta 1938 Carluke, Lanarkshire – 17. lokakuuta 2009 Edinburgh) oli Britannian kuningatar Elisabet II:n lehdistösihteeri vuosina 1978–1987. Ennen Buckinghamin palatsia hän työskenteli diplomaattina Länsi-Afrikassa, Romaniassa ja Bonnissa. Shea joutui mediakohun keskelle heinäkuussa 1986, kun sanomalehti The Sunday Times kirjoitti kuningatar Elisabet II:n ja pääministeri Margaret Thatcherin viileistä väleistä. 20. heinäkuuta 1986 julkaistu artikkeli ”Queen dismayed by ’uncaring’ Thatcher” antoi ymmärtää, että kuningatar oli tympääntynyt pääministeriin ja tämän kylmäkiskoiseen politiikkaan. Shea kiisti, että nimettömästä lähteestä saatu tieto olisi peräisin häneltä. Shea oli kuitenkin kertonut toimittajalle oman mielipiteensä Thatcherista, mikä herätti epäilyksiä siitä, että hän oli samalla tulkinnut kuningattaren tuntoja. ”Myyräksi” leimattu Shea jätti lehdistösihteerin tehtävät seuraavana vuonna. Shea kirjoitti kokemuksistaan muistelmateoksen A View from the Sidelines, joka ilmestyi vuonna 2003. Kirjailijan uran hän oli aloittanut jo vuosikymmeniä aikaisemmin, käyttämällä ensin salanimeä Michael Sinclair. Shea kirjoitti kaikkiaan parikymmentä kirjaa. == Lähteet == Luokka:Brittiläiset diplomaatit Luokka:Skotlantilaiset kirjailijat Luokka:Tiedottajat Luokka:Vuonna 1938 syntyneet Luokka:Vuonna 2009 kuolleet
Lambda 8300

Lambda 8300 on ZX81-tietokoneen klooni, joskin siinä on myöskin eroavaisuuksia, kuten muokattu ROM, enemmän RAM-muistia ja parannettu näppäimistö. Laitteessa oli myös Atari-yhteensopiva joystick-liitäntä ja siihen oli saatavilla lisää RAM-muistia. Laite on ZX81-yhteensopiva vain BASIC-ohjelmien osalta. == Lähteet == Luokka:Mikrotietokoneet
Julia nuorempi

Julia nuorempi tai Vipsania Julia (19 eaa. – 28 jaa.) oli Augustuksen tyttären Julian ja Marcus Vipsanius Agrippan vanhin tytär. Julian, kuten hänen äitinsä ja sisarensa, kasvatus oli tiukkaa. Heidät opetettiin kehräämään ja kutomaan, ja heidän sosiaalinen elämänsä oli hyvin rajoitettua. 4 eaa. Julia meni naimisiin Lucius Aemilius Paulluksen kanssa, joka oli vuoden 1 jaa. konsuli yhdessä Julian veljen Gaius Caesarin kanssa. Paullus ja Julia olivat sukua keskenään, sillä molempien isoäiti oli Scribonia. Heillä oli ainakin tytär Aemilia Lepida, joka oli Claudiuksen kihlattu Julian karkotukseen asti. Myöhemmin hän meni naimisiin Marcus Junius Silanus Torquatuksen kanssa. Julian äiti karkotettiin 2 eaa. aviorikosskandaalin vuoksi. 8 jaa. myös Juliaa syytettiin aviorikoksesta Decimus Junius Silanuksen kanssa. Julian karkottamiselle ei tiedetä tarkkaa syytäLightman, hakusana "Julia (7)", mutta kyseessä saattoi olla poliittiset juonittelut. Julia karkotettiin Trimeruksen saarelle. Samaan aikaan Paullusta syytettiin salaliitosta Augustusta vastaan ja hänet teloitettiin, ja runoilija Ovidius karkotettiin Tomikseen, jossa hän kuoli vuosia myöhemmin. Silanus lähti omaehtoiseen maanpakoon ja palasi Roomaan Tiberiuksen valtakaudella. Julia synnytti saarella lapsen, joka Augustuksen käskystä jätettiin heitteille. Julia kuoli kaksikymmentä vuotta myöhemmin vuonna 28. ==Lähteet== * ===Viitteet=== Luokka:Antiikin Rooman naiset Luokka:Vuonna 19 eaa. syntyneet Luokka:Vuonna 28 kuolleet
Kaisa Kärkkäinen

Kaisa Kärkkäinen (s. 29. huhtikuuta 1986 Raahe) on suomalainen pesäpalloilija. Kärkkäinen edusti Superpesiksessä kasvattajaseuraansa Pattijoen Urheilijoita ja Porin Pesäkarhuja. Porin Pesäkarhuissa pelatessaan Kärkkäinen saavutti neljä SM-hopeaa kaudella 2005, kaudella 2008, kaudella 2010 ja kaudella 2013 ja viisi SM-pronssia kaudella 2004, kaudella 2006, kaudella 2009, kaudella 2011 ja kaudella 2012. Kaudella 2010 Kärkkäinen oli Superpesiksen etenijäkuningatar 66:lla tuodulla juoksulla ja hänet valittiin Vuoden pesäpalloilijaksi. Kaudella 2011 Kärkkäinen oli Superpesiksen kärkilyöntikuningatar 145:llä kärkilyöntipisteellä. Kärkkäinen pelasi seitsemän Itä-Länsi-ottelua vuosina 2006-2008 ja 2010-2013. Hän pelasi ulkokentällä kolmospolttajana. Kärkkäinen pelasi 258 Superpesiksen runkosarjan ottelua. Näissä hän löi 19 kunnaria ja 74 tavallista juoksua, toi 422 juoksua ja keräsi 1 186 kärkilyöntipistettä. Kärkkäinen pelasi 118 Superpesiksen ylemmän loppusarjan ottelua. Näissä hän löi viisi kunnaria ja 26 tavallista juoksua, toi 159 juoksua ja keräsi 479 kärkilyöntipistettä. Kärkkäinen pelasi kuusi Superpesiksen alemman loppusarjan ottelua. Näissä hän löi kaksi kunnaria ja neljä tavallista juoksua, toi 14 juoksua ja keräsi 31 kärkilyöntipistettä. https://www.pesis.fi/wp-content/uploads/2021/02/Kärkkäinen-Kaisa.xlsx == Lähteet == Luokka:Suomalaiset pesäpalloilijat Luokka:Vuonna 1986 syntyneet Luokka:Elävät henkilöt
Lars Peder Brekk

Lars Peder Brekk (s. 8. lokakuuta 1955 Vikna) on norjalainen keskustapuolueen poliitikko. Hän on istunut suurkäräjillä vuosina 2005–2013 ja toiminut Norjan kalastusministerinä vuonna 2000 sekä maatalous- ja ruokaministerinä vuosina 2008–2012. Hän on ollut myös Viknan pormestari vuosina 1992–1997 sekä puolueensa 1. varapuheenjohtaja vuosina 1993–1997 sekä 2003–2011. ==Lähteet== ==Aiheesta muualla== * Lars Peder Brekk Norjan suurkäräjien verkkosivuilla Luokka:Norjan kalastusministerit Luokka:Norjan maatalousministerit Luokka:Norjan pormestarit Luokka:Vuonna 1955 syntyneet Luokka:Elävät henkilöt
Loïc Bruni

Loïc Bruni (s. 13. toukokuuta 1994 Cagnes-sur-Mer, Ranska) on ranskalainen alamäkiajaja ja maastopyöräilijä. Hänen tallinsa on Specialized Gravity Team. Bruni on voittanut alamäkiajon maailmanmestaruuden neljästi, vuosina 2015, 2017, 2018 ja 2019. Bruni on voittanut alamäkiajon maailmancupin kahdesti, vuosina 2019 ja 2021. Loïc Brunin isä Jean Pierre Bruni on myös alamäkiajaja. ==Lähteet== Luokka:Ranskalaiset maastopyöräilijät Luokka:Vuonna 1994 syntyneet Luokka:Elävät henkilöt
VERIFIN

VERIFIN on Helsingin yliopiston matemaattis-luonnontieteelliseen tiedekuntaan kuuluva yksikkö, jonka tehtävänä on tukea kemiallisten aseiden kieltosopimuksen valvontaa. VERIFINin toimintaan kuuluu kemiallisten taisteluaineiden tutkimusmenetelmien kehittäminen sekä alaan liittyvän koulutuksen tarjoaminen. Yksikön toimintaa rahoittaa Suomen ulkoministeriö. VERIFIN on esimerkiksi osallistunut Kemiallisten aseiden kieltojärjestön OPCW:n konferensseihin ja toimikuntiin, kouluttanut sen asetarkastajia ja järjestänyt erilaisia aiheeseen liittyviä työpajoja. VERIFINin palveluita käytettiin mm. vuonna 2015, kun oli tarpeen selvittää aine, jota GRU:n salamurhaajat käyttivät asetehtailija Emilian Gebrevin myrkytykseen Bulgariassa. == Lähteet == Luokka:Asevalvonta Luokka:Helsingin yliopisto
Ternopilin piiri

Ternopilin piiri () on hallinnollinen piiri Ukrainan länsiosassa Ternopilin alueella. Nykyään - vuoden 2020 aluelaajennusten jälkeen - Ternopilin piiri rajoittuu pohjoisessa Kremenetsin piiriin, idässä Hmelnytskyin alueen Hmelnytskyin piiriin, etelässä Tšortkivin piiriin ja lännessä sekä Ivano- Frankivskin alueen Ivano-Frankivskin piiriin että Lvivin alueeseen (Lvivin piiri ja Zolotšivin piirit). Piirin hallinnollinen keskus on Ternopilin kaupunki (223 938 as., 2021). Ternopilin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Ternopilin alueen piirien lukumäärän kolmeen. Uuden Ternopilin piirin pinta-alaksi tuli 6 161,6 neliökilometriä. Ukrainan tilastokeskus arvioi Ternopilin piirin väkiluvuksi 562 142 (1.1.2021). Kaupunkilaisiksi luokiteltiin prosenttia piirin asukkaista (319 359 as.), eli piirin seitsemän kaupungin (Berežany, Zbaraž, Zboriv, Pidhaitsi, Skalat, Terebovlja ja Ternopil) ja kahdeksan kaupunkityyppisen taajaman väestö. Piirin laajenemisen (7/2020) seurauksena uusi piiri on huomattavasti aiempaa samannimistä piiriä väkirikkaampi. Ternopilskyi- Raion.png|Ternopilin piiri ennen heinäkuun 2020 alueuudistusta. Тернопіль- Пасажирський - Поїзд Інтерсіті+ № 715 Київ — Перемишль - 22019625.jpg|Ternopilin rautatieasemaa. Church of God's Birth. Ternopil'.jpg|Kirkko Ternopilissä. == Lähteet == ==Aiheesta muualla== *
Hanna Itävalo

Hanna Itävalo (o.s. Hirvikoski) (s. 14. huhtikuuta 1987 Ulvila) on suomalainen pesäpalloilija. Itävalo edusti koko uransa Superpesiksessä Porin Pesäkarhuja. Itävalo saavutti kolme SM-hopeaa kaudella 2008, kaudella 2010 ja kaudella ja neljä SM-pronssia kaudella 2006, kaudella 2009, kaudella 2011 ja kaudella 2012. Itävalo oli Superpesiksen kärkilyöntikuningatar kahdesti peräkkäin kaudella 2009 151:llä kärkilyöntipisteellä ja kaudella 2010 167:llä kärkilyöntipisteellä. Kaudella 2009 Itävalo voitti myös Kultaisen Mailan. Kaudella 2013 Itävalo oli Superpesiksen lyöjäkuningatar 66:lla lyödyllä juoksulla. Itävalo pelasi kuusi Itä-Länsi-ottelua vuosina 2008-2013. Hän pelasi ulkokentällä kopparina. Itävalo pelasi 161 Superpesiksen runkosarjan ottelua. Näissä hän löi 25 kunnaria ja 271 tavallista juoksua, toi 145 juoksua ja keräsi 859 kärkilyöntipistettä. Itävalo pelasi 77 Superpesiksen ylemmän loppusarjan ottelua. Näissä hän löi viisi kunnaria ja 88 tavallista juoksua, toi 54 juoksua ja keräsi 364 kärkilyöntipistettä. https://www.pesis.fi/wp- content/uploads/2021/02/Itävalo-Hanna.xlsx == Lähteet == Luokka:Suomalaiset pesäpalloilijat Luokka:Vuonna 1987 syntyneet Luokka:Elävät henkilöt
Hiiltomo

Hiiltomo on teollisuusalue Hyvinkäällä noin 1,5 kilometrin päässä kaupungin keskustasta. Hiiltomossa sijaitsee useiden paikallisesti ja valtakunnallisesti merkittävien yritysten toimitiloja ja toimistoja. Näihin kuuluvat muun muassa KONE, Konecranes, Myllyn Paras ja Ventoniemi.https://www.hyvinkaakuvat.com/paikkasivut/hiiltomo.htm Hiiltomossa ei ole asutusta. Hiiltomo kaavoitettiin teollisuuden tarpeisiin jo 1920-luvulla. Siellä ovat toimineet nykyisten toimijoiden lisäksi muun muassa tervatehdas 1920-luvulla ja sittemmin Helsingin verkatehdas. KONE muutti 1940-luvullahttps://www.hyvinkaa.fi/static/kaavoit/hoitosuunnitelma/kohteet/a15_hiiltomon_teollisuusalue.htm ja vuonna 1976 rakennettiin Koneen hissitorni, joka edelleen kuuluu Hyvinkään maamerkkeihin. Hiiltomo rajautuu pohjoisessa Talvisiltaan, idässä Kirjavaantolppaan, etelässä Nummenkärkeen ja lännessä Kuumolaan. == Lähteet == Luokka:Hyvinkään kaupunginosat
Tšortkivin piiri

Tšortkivin piiri () on hallinnollinen piiri Ukrainan länsiosassa Ternopilin alueella. Heinäkuun 2020 aluelaajennusten jälkeen Tšortkivin piiri rajoittuu pohjoisessa Ternopilin piiriin, idässä Hmelnytskyin alueeseen (Hmelnytskyin ja Kamjanets-Podilskyin piirit), etelässä Tšernivtsin alueeseen sekä lännessä Ivano-Frankivskin alueeseen (Kolomyjan ja Ivano-Frankivskin piirit). Piirin hallinnollinen keskus on Tšortkivin kaupunki (28 279 as., 2022). Tšortkivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Ternopilin alueen piirien lukumäärän kolmeen. Uuden Tšortkivin piirin pinta-alaksi tuli 5 027,5 neliökilometriä. Ukrainan tilastokeskus arvioi Tšortkivin piirin väkiluvuksi 322 293 (1.1.2022). Piiri on väestöltään maaseutuvaltainen, sillä kaupunkilaisiksi luokiteltiin kolmannes ( prosenttia) piirin asukkaista (106 845 as.). Tähän lukuun kuuluivat seitsemän kaupungin (Borštšiv 10 632 as., Butšatš 12 171 as., Zalištšyky 8 928 as., Kopytšyntsi 6 502 as., Monastyryska 5 380 as., H’orostkiv 6 652 as. ja Tšortkiv 28 279 as.) ja kahdeksan kaupunkityyppisen taajaman asukkaat. Piirin laajenemisen (7/2020) seurauksena uusi piiri on huomattavasti aiempaa samannimistä piiriä väkirikkaampi. Chortkivskyi-Raion.png|Tšortkivin piiri ennen heinäkuun 2020 alueuudistusta. F.Chortkiv010.JPG|Tšortkivin kaupunkia. == Lähteet == ==Aiheesta muualla== *
Museokeskus Taika

Museokeskus Taika on vuonna 2022 Hyvinkäälle perustettu museokeskus, joka toimii Jussintorin liikerakennuksessa. Museo esittelee sekä Hyvinkään historiaa että nykytaidetta.https://www.visithyvinkaa.fi/fi- FI/page/6217524b0e0ae81bcc381025 Nimi Museokeskus Taika valittiin nimikilpailun tuloksena. Museokeskus perustettiin Hyvinkään kaupunginmuseon ja Hyvinkään taidemuseon yhdistymisen seurauksena. Museokeskuksen johtajana toimii Tuomas Ravea. == Kulkuyhteydet == Museokeskus Taika sijaitsee Hyvinkään ydinkeskustassa, kirjaston ja Kirjastoaukion kupeessa. Museokeskukseen on muutaman minuutin kävelymatka Hyvinkään juna- ja bussiasemalta. ==Lähteet== Luokka:Suomen taidemuseot Luokka:Hyvinkään museot
Stemma (yritys)

Stemma Oy on suomalainen vuonna 1974 perustettu yksityisten huonekaluyrittäjien yhteenliittymä, jonka pääkonttori sijaitsee Jyväskylässä. Stemma-ketjuun kuuluvia myymälöitä on nykyisin noin 40 ympäri Suomea. Päätoimipisteestä tehdään yrityksille maahantuonti, markkinointi ja sopimukset tehtaiden kanssa, mutta paikalliset kauppiaat omistavat omat myymälänsä. == Paikalliset Stemma-huonekaluliikkeet == * Stemma Hamina * Stemma Huittinen * Stemma Iisalmi * Stemma Joensuu * Stemma Jyväskylä * Stemma Kitee * Stemma Kristiinankaupunki * Stemma Kuopio * Stemma Kuusamo * Stemma Lahti * Stemma Lappeenranta * Stemma Lieksa * Stemma Loviisa * Stemma Masku * Stemma Mäntsälä * Stemma Mänttä * Stemma Mäntyharju * Stemma Nummela * Stemma Nurmes * Stemma Oulu * Stemma Parikkala * Stemma Pieksämäki * Stemma Pihtipudas * Stemma Riihimäki * Stemma Savonlinna * Stemma Seinäjoki * Stemma Tornio * Stemma Uusikaupunki * Stemma Vantaa Porttipuisto * Stemma Varkaus * Stemma Veteli * Stemma Virrat * Stemma Ylitornio * Stemma Ylivieska Lähde == Lähteet == == Aiheesta muualla == * Stemman kotisivut Luokka:Suomalaiset huonekalukaupat Luokka:Suomalaiset kauppaketjut Luokka:Suomalaiset verkkokaupat
Hyvinkään kaupungintalo

Hyvinkään kaupungintalo sijaitsee Hyvinkään Tehtaan kaupunginosassa Hyvinkään entisen villatehtaan tiloissa. Kaupungintalo on sijainnut osoitteessa Kankurinkatu 4-6 vuodesta 2011 alkaen.http://www.hyvinkaakuvat.com/paikkasivut/kaupungintalo.htm 2010-luvun alkuun asti Hyvinkään kaupungintalo sijaitsi kaupungin ydinkeskustassa osoitteessa Kutomokatu 1, mutta sen vuonna 1978 valmistunut rakennus purettiin kauppakeskus Willan rakentamisen yhteydessä.https://www.rakennusfakta.fi/hyvinkaan-kaupungintalon-korja- kankurinkatu/project.htmlhttps://yle.fi/uutiset/3-5901104 Kaupungintalon vaihtaessa paikkaa myös sen edessä sijainneet Eila Karailan suunnittelemat suihkulähteet siirrettiin uuteen paikkaan uuden kaupungintalon edustalle. Uuteen kaupungintaloon siirrettiin myös 1980-luvulla toimintansa lopettaneessa Arena-elokuvateatterissa sijainneita Jalmari Ruokokosken alkuperäisiä piirustuksia.https://www.hs.fi/kaupunki/hyvinkaa/art-2000006242818.html Kaupungintalon aulassa on vuonna 2011 valmistunut Kaarina Kaikkosen teos Kohti uutta huomista.https://www.hyvinkaa.fi/kulttuuri-ja-vapaa-aika/julkiset- veistokset/kaarina_kaikkonen/ == Lähteet == Luokka:Hyvinkään rakennukset ja rakennelmat Luokka:Suomen kaupungintalot
Kolomyjan piiri

Kolomyjan piiri () on hallinnollinen piiri Ukrainan länsiosassa Ivano- Frankivskin alueella. Nykyään – vuoden 2020 alueuudistusten jälkeen – Kolomyjan piiri rajoittuu lounaassa Kosivin piiriin, lännessä Nadvirnan piiriin ja luoteessa Ivano-Frankivskin piiriin. Koillisessa naapurina on Ternopilin alue ja kaakossa Tšernivtsin alue. Piirin hallinnollinen keskus on Kolomyjan kaupunki (61 140 as., 2021). Kolomyjan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Ivano- Frankivskin alueen piirien lukumäärän kuuteen. Kolomyjan piirin pinta-alaksi tuli 2 476,7 neliökilometriä. Ukrainan tilastokeskus arvioi Kolomyjan piirin väkiluvuksi 275 512 (1.1.2021). Piiri on väestöltään maaseutuvaltainen, sillä kaupunkilaisiksi luokiteltiin vain prosenttia piirin asukkaista (97 907 as.). Heitä olivat piirin kolmen kaupungin (Horodenka, Kolomyja ja Snjatyn) sekä viiden kaupunkityyppisen taajaman väestö. Piirin laajenemisen (7/2020) seurauksena uusi piiri on huomattavasti aiempaa samannimistä piiriä runsasväkisempi. Kolomyyskyi-Raion.png|Kolomyjan piiri ennen heinäkuun 2020 alueuudistusta. 2\. Коломия Ратуша.jpg|Kolomyjan kaupungintaloa. 15\. Городенка.Церква Успіння Пресвятої Богородиці(мур.).JPG|Kirkko (1763) Horodenkassa. Church of Nativity of the Theotokos 2011-04.jpg|Unescon maailman-perintöluettelon Karpaattien seudun puukirkkoihin lukeutuva Siunatun Neitsyt Marian syntymän kirkko Nyžni Verbižin kylässä. == Lähteet == ==Aiheesta muualla== *
Mauno Rainto

Mauno Engelbert Rainto, vuoteen 1906 Grönlund (6. marraskuuta 1887 Turku – 19. lokakuuta 1952 Helsinki) oli suomalainen yrittäjä ja yritysjohtaja, joka sai teollisuusneuvoksen arvonimen. Rainton vanhemmat olivat käsityönopettaja Gustav Rainto, aiemmin Grönlund, ja Maria Simonintytär ja puoliso vuodesta 1916 Valdi Augusta Grönkvist. Rainto kävi kuusi luokkaa oppikoulua ja suoritti Turun kauppaopiston kurssin vuonna 1908. Hän oli Turussa Suomen Polkupyörä- ja Konetehtaan konttoripäällikkö 1908–1929, kunnes siirtyi omien yritystensä pariin. Polkupyörien ohella Rainto oli kiinnostunut valo- ja elokuvauksesta. Vuonna 1920 hän perusti kumppanin kanssa valokuvaustarvikeliikkeen ja laajensi sitä vuonna 1923 tytäryhtiöllä, jonka palvelukseen tuli Suomen mainosvalokuvausten pioneeri Emmi Fock. Rainto oli osakas myös muissa valokuva-alan yrityksissä. Vuonna 1931 Rainto tuli polkupyörätehdas Pyrkijän toimitusjohtajaksi, yhtiön osakas ja hallinnon jäsen hän oli ollut jo 1920-luvulta. Yhtiöstä kehittyi hänen johdossaan Suomen merkittävin polkupyörien valmistaja, joskin sota-aikana se valmisti myös häkäpönttöjä ja ilmastointilaitteita. Sotien jälkeen Pyrkijän polkupyörätuotanto kasvoi edelleen. Mopedeja yritys alkoi tuottaa 1950-luvulla ja meni samalla vuosikymmenellä mukaan muoviliiketoimintaan, johon se sittemmin keskittyi 1970-luvulla. Polkupyöräteollisuuden järjestäytymisessä ja yhteistyössä Suomessa keskeisesti mukana ollut Rainto oli osakas useissa muissakin yhtiöissä. Hän sai teollisuusneuvoksen arvonimen vuonna 1950.Kuolleita. Helsingin Sanomat, 22.10.1952, s. 7. ==Lähteet== Luokka:Suomalaiset kauppiaat Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1887 syntyneet Luokka:Vuonna 1952 kuolleet
Michael Shea

Michael Shea voi viitata ainakin seuraaviin henkilöihin: * Michael Shea (1938–2009), brittiläinen diplomaatti, kuningattaren lehdistösihteeri ja kirjailija * Michael Shea (1946–2014), yhdysvaltalainen fantasia-, kauhu- ja scifi-kirjailija * Michael Shea (s. 1952), yhdysvaltalainen näyttelijä * Michael Shea (s. 1961), itävaltalainen jääkiekkoilija
Greg Minnaar

Greg Minnaar (s. 13. marraskuuta 1981 Pietermaritzburg, Etelä-Afrikka) on eteläafrikkalainen alamäkiajaja ja maastopyöräilijä. Hänen tallinsa on Santa Cruz Syndicate. Minnaar on voittanut alamäkiajon maailmanmestaruuden neljästi, vuosina 2003, 2012, 2013 ja 2021. Minnaar on voittanut alamäkiajon maailmancupin kolmesti, vuosina 2001, 2005 ja 2008. ==Lähteet== Luokka:Eteläafrikkalaiset maastopyöräilijät Luokka:Vuonna 1981 syntyneet Luokka:Elävät henkilöt
Pantsir (ilmatorjuntajärjestelmä)

Pantsir () on venäläinen ilmatorjuntajärjestelmä, jossa kantavassa kulkuneuvossa on ilmatorjuntaohjuksia sekä 30 mm kanuunoita. Järjestelmän on suunnitellut KBP Instrument Design Bureau ja valmistanut Ulyanovsk Mechanical Plant. Pantsir-S1 esiteltiin julkisesti Moskovassa vuonna 1995. Toukokuussa 2000 Yhdistyneet Arabiemiirikunnat tilasi 50 96K6 Pantsir-S1 järjestelmää, jotka toimitettiin vuonna 2004. Pantsir-S1:n seuraaja on Pantsir-S2, jossa on pidempi kantama. == Lähteet == Luokka:Venäjän asevoimien kalusto
Vyžnytsjan piiri

Vyžnytsjan piiri () on hallinnollinen piiri Ukrainan länsiosassa Tšernivtsin alueella. Piiri on perustettu vuonna 1941. Nykyään - vuoden 2020 aluelaajennusten jälkeen - Vyžnytsjan piiri rajoittuu lännessä ja pohjoisessa Ivano-Frankivskin alueen piireihin (Verh’ovynan, Kosivin ja Kolomyjan piirit), idässä Tšernivtsin piiriin ja etelässä Romaniaan. Piirin hallinnollinen keskus on Vyžnytsjan pikkukaupunki (3 875 as., 2021). Vyžnytsjan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Tšernivtsin alueen piirien lukumäärän kolmeen. Uuden Vyžnytsjan piirin pinta- alaksi tuli 1 878,8 neliökilometriä. Ukrainan tilastokeskus arvioi Vyžnytsjan piirin väkiluvuksi 90 354 (1.1.2021). Pääosa asukkaista asuu maaseutukylissä. Kaupunkilaisiksi luokiteltiin vain prosenttia piirin asukkaista (20 183 as.). He asuivat joko jommassa kummassa piirin kahdesta pikkukaupungista (Vaškivtsi ja Vyžnytsja) tai jommassa kummassa kahdesta kaupunkityyppisestä taajamasta (Berehomet, Putyla). Piirin laajenemisen (7/2020) seurauksena uusi piiri on myös aiempaa samannimistä piiriä väkirikkaampi (1.1.2017: 55 501 as.). Vyzhnytskyi-Raion.png|Vyžnytsjan piiri ennen heinäkuun 2020 alueuudistusta. Vyzhnycia.jpg|Näkymä Vyžnytsjaan. Vyzhenka Mykolaivska church DSC 5600 73-205-0015.jpg|Kirkko Vyženkassa. Вашківці Миколаївська церква.jpg|Kirkko Vaškivtsissa. Берегомет Миколаївська церква.jpg|Kirkko Berehometissa. == Lähteet == ==Aiheesta muualla== *
Carl Wilhelm Skarstedt

Carl Wilhelm Skarstedt (7. elokuuta 1815 Göteborg, Ruotsi − 27. helmikuuta 1908 Lund, Ruotsi) oli ruotsalainen luterilainen teologi ja yliopistonopettaja. Hän oli Lundin yliopiston professori, kirkkohistorioitsija ja virsirunoilija. Skarstedt opiskeli Uppsalan yliopistossa ja vihittiin papiksi 1841. Filosofian tohtoriksi hän valmistui 1842 ja toimi pappina Göteborgin hiippakunnassa, opettajana Halmstadissa ja Solbergan kirkkoherrana. 1848 hänet nimitettiin Lundin yliopiston dosentiksi ja 1865 hänestä tuli käytännöllisen teologian ja myöhemmin eksegetiikan, dogmatiikan ja kirkkohistorian professori. Hän oli viimeinen Lundin yliopiston teologisen tiedekunnan professori, joka vastasi useammasta teologian alasta. Samanaikaisesti hän oli Stångbyn ja Vallkärran seurakuntien kirkkoherra sekä toimi lääninrovastina. Niin julkisessa kuin yksityisessä elämässään Skarstedt oli hyvin persoonallinen, omalaatuinen ja humoristinen, mutta samalla syvällisen hurskas. Nuoruudessaan hän oli saanut vaikutteita schartaulaisuudesta, mutta myöhemmin hän lukeutui ns. matalakirkolliseen suuntaukseen. Hän julkaisi useita teologisia ja kirkkohistoriallisia julkaisuja ja oli myös kiinnostunut lähetystyöstä. Hänen lähetyskiinnostustaan kuvaa se, että hän julkaisi anonyyminä 1861 kokoelman Christliga Missions- sånger. Hän otti osaa vuonna 1849 ilmestyneen virsikirjan laitoksen valmisteluihin. Tätä kirjaa ja hänen muokkaamiaan virsiä on käytetty myös Pohjois-Amerikassa, Augustanasynodin piirissä vielä 1900-luvun puolivälissä. Hän on kirjoittanut muutamia virsiä, joista yksi on Ruotsin kirkon virsikirjassa, virsi 414, "Så långt som havets bölja når" vuodelta 1868, jolloin se julkaistiin kokoelmassa Christliga Missions-sånger, ja oli ensimmäinen ruotsalainen lähetysvirsi. Virsi on julkaistu suomeksi Hengellisiä lauluja ja virsiä -kirjassa, johon sen Hilja Haahti on kääntänyt 1912 "Jo merten kaukorannan taa". Ruotsin kirkon virsikirjassa sen suomenkielinen teksti "Niin kauaksi kuin aaltojaan" on Pekka Kivekkään 1998 tekemä käännös. == Lähteet == Luokka:Ruotsalaiset virsirunoilijat Luokka:Ruotsalaiset papit Luokka:Ruotsalaiset teologit Luokka:Ruotsalaiset historioitsijat Luokka:Ruotsalaiset professorit Luokka:Vuonna 1815 syntyneet Luokka:Vuonna 1908 kuolleet
Seija Sartti

Seija Aulikki Sartti (s. 15. joulukuuta 1945 Helsinki) on suomalainen toimittaja ja tietokirjailija, joka tuli työvuosinaan tunnetuksi Helsingin Sanomiin ja sen Kuukausiliitteeseen kirjoittamistaan laajoista pamflettimaisista artikkeleista ja pisteliäistä henkilöjutuistaEsim. ja . Sartti työskenteli uransa alussa kuusi vuotta Jussi Pohjakallion studiossa, arvelunsa mukaan Suomen ensimmäisenä naispuolisena mainosvalokuvaajana, kunnes aloitti opinnot Sanoman toimittajakoulussa ja siirtyi kirjoittavaksi toimittajaksi.Sartti, Seija: ”Naisena mainosten maailmassa”, s. 98–99 teoksessa Seija Sartti oli 1970-luvun alusta lähtien naimisissa toimittaja Aarno ”Loka” Laitisen (1943–2021) kanssa. ==Kirjoja== *Herrakansa, WSOY 1986. ISBN 951-0-13859-2. *Valokuvaaja Jussi Pohjakallio : & joukko sivuhenkilöitä, Paula Pohjakallio 2020. ISBN 978-952-94-3918-8. *Jussi Pohjakallio : kova jätkä kamera kädessä, Siltala 2021. ISBN 978-952-388-033-7. ==Lähteet== Luokka:Helsingin Sanomien toimittajat Luokka:Suomalaiset valokuvaajat Luokka:Vuonna 1945 syntyneet Luokka:Elävät henkilöt
Yttriumnitraatti

Yttriumnitraatti (Y(NO3)3) on yttrium- ja nitraatti-ionien muodostama epäorgaaninen ioniyhdiste. Yhdistettä voidaan käyttää muiden yttriumyhdisteiden valmistukseen ja reagenssina sekä katalyyttinä orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa yttriumnitraatti on valkoista kiteistä ainetta. Yhdisteestä tunnetaan useita kidevedellisiä muotoja, joita ovat esimerkiksi tri-, tetra- ja heksahydraatit [Y(NO3)3·3H2O, Y(NO3)3·4H2O ja Y(NO3)3·6H2O]. Hydraatit ovat väriltään punertavia. Yttriumnitraatti liukenee hyvin veteen ja liukenee myös etanoliin. Kuumennettaessa aine hajoaa ensin oksinitraateiksi ja lopulta yttriumoksidiksi. Yttriumnitraattia valmistetaan liuottamalla yttriumoksidia, -hydroksidia tai -karbonaattia typpihappoon. :Y2O3 \+ 6 HNO3 → 2 Y(NO3)3 \+ 3 H2O Yttriumnitraattia käytetään muiden yttriumyhdisteiden kuten yttriumoksidin ja yttriumbariumkuparioksidin valmistamiseen. Sitä voidaan käyttää katalyyttinä esimerkiksi Michael-additioissa ja alkyloinneissa ja reagenssina fenolien nitraamiseen. ==Lähteet== Luokka:Nitraatit Luokka:Yttriumyhdisteet
Ben Wallace (poliitikko)

Robert Ben Lobban Wallace (s. 15. toukokuuta 1970) on brittiläinen poliitikko. Hän on toiminut konservatiivien parlamenttiedustajana vuodesta 2005 ja puolustusministerinä 24. heinäkuuta 2019 alkaen. Hänen vaalipiirinsä on Wyre and Preston North. Ennen poliitikonuraansa hän isänsä lailla palveli sotilaana vuosina 1991 vuoteen 1998 Saksassa, Kyproksella ja Belizessä sekä Pohjois- Irlannissa Britannian maavoimien Skottikaartissa, jossa hän yleni kapteeniksi. Vuosina 1999–2003 hän oli edustajana Skotlannin parlamentissa. ==Lähteet== ==Aiheesta muualla== * Kotisivut Luokka:Yhdistyneen kuningaskunnan puolustusministerit Luokka:Vuonna 1970 syntyneet Luokka:Elävät henkilöt Luokka:Brittiläiset poliitikot
Dnistrovskin piiri

Dnistrovskin piiri () on hallinnollinen piiri Ukrainan länsiosassa Tšernivtsin alueella. Uusi Dnistrovskin piiri rajoittuu lännessä Tšernivtsin piiriin, luoteessa Ternopilin alueen Tšortkivin piiriin, pohjoisessa Hmelnytskyin alueen Kamjanets-Podilskyin piiriin, idässä Vinnytsjan alueen Mohyliv- Podilskyin piiriin, ja etelässä Moldovaan ja Romaniaan. Piirin pohjoisraja seuraa Dnestrjokea (), jonka nimestä piirin nimi on johdettu. Piirin hallinnollinen keskus on Kelmentsin kaupunkityyppinen taajama (7 111 as., 2021). Dnistrovskin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Tšernivtsin alueen piirien lukumäärän kolmeen. Samassa yhteydessä muodostettiin Dnistrovskin piiri yhdistämällä useamman aiemman piirin alueita ja alueen alaisuudessa ollut Novodnistrovskin kaupunki uudeksi laajemmaksi piiriksi. Uuden Dnistrovskin piirin pinta-alaksi tuli 2 120,0 neliökilometriä. Ukrainan tilastokeskus arvioi Dnistrovskin piirin väkiluvuksi 154 440 (1.1.2021). Piirin asukkaat asuvat lähinnä maaseudulla. Kaupunkilaisiksi luokiteltiin vain prosenttia piirin asukkaista (yhteensä 35 428 as.). Kaupunkilaiset asuivat jossain piirin kolmesta kaupungista (Novodnistrovsk, Sokyrjany ja H’otyn) tai Kelmentsin kaupunkityyppisessä taajamassa. Kelmenetskyi-Raion.png|Kelmentsin piiri oli yksi Dnistrovskin piiriä muodostettaessa (7/2020) lopetetuista piireistä. Komariv Uspenska cerkva.jpg|Uspenskin kirkko Komarivin kylässä. Хотинський національний природний парк.JPG|H’otynin kansallispuistoa Dnestrin varrella. == Lähteet == ==Aiheesta muualla== *
Tarrantin piirikunta

Tarrantin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 2 110 640 vuonna 2020. Piirikunnan hallintokeskus on Fort Worthin kaupunki. Piirikunta on perustettu vuonna 1849. == Väestö == Vuonna 2020 Tarrantin piirikunnan 2 110 640 asukkaasta valkoisia oli 72,6 %, mustia 17,9 %, aasialaisia 5,8 % ja alkuperäisasukkaita 0,9 %. Vuonna 2019 29,0 % asukkaista puhui kotonaan jotain muuta kieltä kuin englantia ja 16,1 % asukkaista oli syntynyt ulkomailla. == Kuvia piirikunnasta == Kuva:20070429 Tarrant County Courthouse.JPG|Tarrantin piirikunnan oikeustalo. Kuva:Downtown Ft Worth.jpg|Fort Worthin kaupunkia. == Lähteet == == Aiheesta muualla == Luokka:Texasin piirikunnat
Ibn Abd al-Hakam

Abu'l Qāsim ʿAbd ar-Raḥman bin ʿAbdullah bin ʿAbd al-Ḥakam, tai lyhyemmin Ibn ʿAbd al-Ḥakam (; 803 – 872 Fustat) oli Egyptissä vaikuttanut lainoppinut ja arabihistorioitsija, joka kirjoitti teoksen Futūḥ mișr wa'l maghrab wa'l andalus (suom. "Egyptin, Pohjois-Afrikan ja Espanjan valloitus").Teos on kirjoitettu 800-luvulla, mutta sen vanhimmat säilyneet kopiot ovat vasta 1100-luvulta. Torrey 1921 Robert Brunschvig osoitti 1940-luvulla, että teos oli pikemminkin juridinen tutkielma šarian säädöksistä kuin historiateos.Donner 2008, s. xxviii: Brunschvig 2008 (1942–1947)189–228 == Katso myös == * Islamilainen historiankirjoitus * Futuh == Lähteet == * * * === Viitteet === Luokka:Islamin historia Luokka:Historioitsijat Luokka:Muslimihistorioitsijat
Lumo Energia

Lumo Energia Oyj oli vuosina 2015–2022 toiminut suomalainen sähkön vähittäismyyntiyritys, joka myi sähköä sekä kuluttajille että yrityksille. Yritys tarjosi myös aurinkosähköjärjestelmiä ja sähköauton latausjärjestelmiä kotitalouksille ja taloyhtiöille. Lumo Energia myi pohjoismaisen sähköpörssin Nord Poolin kautta ostamaansa sähköenergiaa eikä sillä ollut omaa sähköntuotantoa. Suomen lisäksi yritys myi sähköä Ruotsissa, missä se toimi nimellä Lumo Energi Ab. Lumo Energian omisti yhdysvaltalainen pörssiyhtiö Genie Energy Ltd. Lumo siirtyi Genie Energyn omistukseen 2019. Joulukuussa 2021 osa toimintansa lopettavan Energia 247:n asiakkaista siirrettiin Lumo Energialle. Heinäkuussa 2022 Lumo Energia ilmoitti lopettavansa toimintansa sekä Suomessa että Ruotsissa energiahintojen äkillisen nousun ja vaikeasti ennustettavan hintakehityksen tehtyä toiminnasta kannattamatonta. Se myi valtaosan sähkösopimuksistaan norjalaiselle GNP Energylle, mutta irtisanoi noin kahdeksan tuhatta määräaikaissopimusta lainvastaisesti ja kehotti näitä asiakkaita hankkimaan elokuun loppuun mennessä uuden sähkönmyyjän. Tästä yksittäiselle asiakkaalle aiheutunut haitta voi olla jopa tuhansia euroja, mikä yrityksen olisi korvattava. Kilpailu- ja kuluttajavirasto yritti neuvotella yrityksen kanssa sopimusrikkomuksen korvaamisesta kuluttajille, mutta Lumo Energia jätti toimittamatta dokumentteja taloudellisesta tilastaan, keskeytti lokakuussa 2022 neuvottelut ja ilmoitti hakeutuvansa konkurssiin, missä tilanteessa korvausten saamista pidetään epätodennäköisenä.Sähköyhtiö Lumo Energia lopettaa toimintansa Iltalehti.fi Lumo Energia jätti konkurssihakemuksen 7. marraskuuta 2022. == Lähteet == Luokka:Entiset suomalaiset energiayhtiöt Luokka:Talousrikollisuus
Support de Microphones

Support de Microphones on Don Johnson Big Bandin 1. huhtikuuta 2000 julkaistu debyyttialbumi. == Kappaleet == # # # # # # # # # # # # # # # # # == Arvostelut == * Desibeli.net: Don Johnson Big Band: Support de Microphones Viitattu 10.3.2022. == Lähteet == Luokka:Vuoden 2000 esikoisalbumit Luokka:Don Johnson Big Bandin albumit
Suomen Ukrainalaiset (yhdistys)

Suomen Ukrainalaiset ry on suomalainen rekisteröitynyt yhdistys, jonka tarkoituksena on tuoda yhteen Suomessa asuvia ukrainalaisia. Yhdistys on perustettu vuonna 2009. Sen kotipaikka on Turku. Toukokuussa 2021 yhdistys aloitti hankkeen nimeltä Asiallinen apuri, joka on suunnattu Suomeen saapuville ukrainalaisille, jotka tarvitsevat neuvontaa muun muassa Suomen viranomaisasioissa. Hankkeen on tarkoitus jatkua vuoteen 2023 saakka. Hankkeelle myönnettiin 231 000 euroa avustusta. == Lähteet == Luokka:Suomalaiset kulttuurijärjestöt Luokka:Suomen ja Ukrainan suhteet
SECAM

SECAM () on yksi kolmesta pääasiallisesta analogisen SDTV:n värikoodausjärjestelmästä PAL:n ja NTSC:n ohella. SECAM:ia käytetään PAL:n tavoin yleensä 625 vaakajuovan lähetysjärjestelmällä, jossa kuva koostuu 576 vaakajuovasta ja kuvia on 25 sekunnissa (50 puolikuvaa sekunnissa lomitettuna). Toisin kuin PAL ja NTSC, SECAM ei käytä QAM-modulointia väritiedon koodaamiseen, vaan värisignaali käyttää taajuusmodulaatiota, jolloin saadaan aikaan vain yksi signaali jokaista juovaa kohden. Tästä johtuen Db- ja Dr-värisignaalit vuorottelevat joka toisella juovalla, ja edellinen tieto tallennetaan viivelinjalle, jolloin kaikki väritiedot saadaan yhdistettyä kuvaan (vaikkakin väritiedon pystyresoluutio puolittuu). Taajuusmodulaatio estää vaihevirheet, joten SECAM ei PAL:n tavoin vaadi NTSC:lle ominaista värisävysäädintä, eikä siinä ole edes PAL:n kaltaisia värikylläisyyshäiriöitä. Samasta syystä SECAM ei kuitenkaan ole lineaarinen (kahden tahdistetun SECAM-signaalin yhdistäminen ei välttämättä tuota kelvollista SECAM-signaalia), joten videokuvan muokkaaminen on vaikeampaa kuin NTSC- ja PAL-järjestelmissä. SECAM-järjestelmä kehitettiin Ranskassa, jossa sitä käytettiin ennen digitaalitelevisioon vaihtamista. On väitetty, että SECAM suunniteltiin ainakin osin ranskalaisen televisioteollisuuden suojelemiseksi tuontituotteilta. Järjestelmä on yhä käytössä joissain Afrikan maissa, pääosin Ranskan entisissä siirtomaissa. OSKM-järjestelmän hylkäämisen jälkeen SECAM otettiin käyttöön myös Neuvostoliitossa sekä muissa itäblokin maissa. Päätös käyttää SECAM:ia PAL:n sijasta oli mahdollisesti poliittinen, sillä PAL-järjestelmää käytettiin Länsi-Saksassa, jossa se oli myös kehitetty. Eri värijärjestelmän käyttö ei kuitenkaan vähentänyt länsisaksalaisten ohjelmien suosiota Itä-Saksassa, jossa yleistyivät pian vastaanottimet, jotka pystyivät SECAM:n lisäksi näyttämään PAL-värikuvaa. Neuvostoliiton romahtamisen jälkeen monet entisen itäblokin maista vaihtoivat 1990-luvun aikana PAL-järjestelmään. ==Lähteet== Luokka:Televisiotekniikka
Breaking Daylight

Breaking Daylight on Don Johnson Big Bandin 12. toukokuuta 2003 julkaistu toinen studioalbumi. == Kappaleet == # # # # # # # # # # # # # == Arvostelut == * Desibeli.net: Don Johnson Big Band: Breaking Daylight Viitattu 10.3.2022. * Soundi: DON JOHNSON BIG BAND: Breaking Daylight Viitattu 10.3.2022. == Lähteet == Luokka:Vuoden 2003 albumit Luokka:Don Johnson Big Bandin albumit
Don Johnson Big Band (albumi)

Don Johnson Big Band on Saman nimisen yhtyeen 2006 julkaistu kolmas studioalbumi. == Kappaleet == # # # # # # # # # # # # # == Arvostelut == * Desibeli.net: Don Johnson Big Band: Don Johnson Big Band Viitattu 10.3.2022. * Soundi: DON JOHNSON BIG BAND: Don Johnson Big Band Viitattu 10.3.2022. == Lähteet == Luokka:Vuoden 2006 albumit Luokka:Don Johnson Big Bandin albumit
Ukrainalaisten yhdistys Suomessa

Ukrainalaisten yhdistys Suomessa on suomalainen rekisteröitynyt yhdistys, joka pyrkii edistämään Suomessa asuvien ukrainalaisten yhteydenpitoa ja edustamaan heitä. Lisäksi se pyrkii lisäämään tietoisuutta Ukrainasta ja ukrainalaisesta kulttuurista Suomessa. Se on perustettu vuonna 1997. Yhdistyksen kotipaikka on Helsinki. Yhdistyksen nykyinen puheenjohtaja on Vassili Goutsoul. Maaliskuussa 2022 yhdistys alkoi ottaa vastaan lahjoituksia tukeakseen Ukrainan armeijaa sodassa Venäjää vastaan. == Lähteet == Luokka:Suomalaiset kulttuurijärjestöt Luokka:Suomen ja Ukrainan suhteet
Fiesta (Don Johnson Big Bandin albumi)

Fiesta on Don Johnson Big Bandin 21. lokakuuta 2012 julkaistu viides studioalbumi. == Kappaleet == # # # # # # # # # # # # == Arvostelut == * Soundi: DON JOHNSON BIG BAND: Fiesta Viitattu 10.3.2022. * Rumba: Don Johnson Big Band: Fiesta – Mikä juhlilla alkaa, se ahdistukseen päättyy Viitattu 10.3.2022. == Lähteet == Luokka:Vuoden 2012 albumit Luokka:Don Johnson Big Bandin albumit
Susanna Ylä-Kero

Susanna Ylä-Kero (s. 7. kesäkuuta 1980) on suomalainen entinen pesäpalloilija. Hän edusti urallaan Superpesiksessä Vimpelin Vetoa, Oulun Lippoa, Peräseinäjoen Toivetta. PeTo-Jusseja, Lapuan Virkiää ja Jyväskylän Kirittäriä. Ylä-Kero saavutti yhden SM-kullan kaudella 2009 ja yhden SM-pronssin kaudella 2003. Kaudella 2006 Ylä-Kero oli Superpesiksen lyöjäkuningatar 62:lla lyödyllä juoksulla. Kaudella 2006 hänet valittiin myös Vuoden jokeriksi. Kaudella 2007 Ylä-Kero oli Superpesiksen lyöjäkuningatar 52:lla lyödyllä juoksulla. Kaudella 2008 Ylä-Kero oli Superpesiksen lyöjäkuningatar 64:llä lyödyllä juoksulla. Ylä-Kero pelasi kolme Itä-Länsi-ottelua vuosina 2006, 2007 ja 2009. Ylä-Kero pelasi 172 Superpesiksen runkosarjan ottelua. Näissä hän löi 11 kunnaria ja 316 tavallista juoksua, toi 32 juoksua ja keräsi 551 kärkilyöntipistettä. Ylä- Kero pelasi 32 Superpesiksen ylemmän loppusarjan ottelua. Näissä hän löi yhden kunnarin ja 58 tavallista juoksua, toi yhden juoksun ja keräsi 83 kärkilyöntipistettä. Ylä-Kero pelasi 27 Superpesiksen alemman loppusarjan ottelua. Näissä hän löi kolme kunnaria ja 51 tavallista juoksua, toi viisi juoksua ja keräsi 76 kärkilyöntipistettä. https://www.pesis.fi/wp- content/uploads/2021/02/Ylä-Kero-Susanna.xlsx == Lähteet == Luokka:Suomalaiset pesäpalloilijat Luokka:Vuonna 1980 syntyneet Luokka:Elävät henkilöt
Helsingin maalaiskunnan suojeluskunta

Helsingin maalaiskunnan suojeluskunta perustettiin Malmilla kunnanmiesten kokouksessa 6.11.1905 asukkaiden hengen ja omaisuuden turvaamiseksi. Vuoden 1905 suurlakko oli kärjistänyt porvarillisen väestönosan ja yhteiskunnallisia uudistuksia vaatineiden mielenosoittajien välistä vastakkainasettelua ja sosialistit pyrkivät jatkamaan lakkoa perustamalla punakaarteja. Aloitteen suojeluskunnan perustamiseksi oli tehnyt nimismies G. E. Holmström, joka toimi Malmille aiemmin perustetun paikallisen suojeluskunnan päällikkönä. Helsingin maalaiskuntaan perustettiin 14 suojeluskuntapiiriä, joita johtivat vanhemmat järjestysmiehet eli piiripäälliköt. Piiripäälliköiksi valittiin lautamies Emil Collin, tilanomistaja J. F. Mangström, lautamies E. Berggrén, vapaaherra E. Ramsay, herra G. Ringquist, maisteri Eric von Rettig, tilanomistaja Oskar Felin, inspehtori F. Byman, herra H. Ramsay, herra A. Markelin, herra J. Eklund ja K. Lindström. Suojeluskunnalle asetettiin yhteinen keskushallitus, johon kuului nimismies Holmströmin ja kahden sihteerin lisäksi neljä neuvoa- antavaa jäsentä. Neuvoa-antaviksi jäseniksi nimettiin Eric von Rettig, vapaaherra H. von Bonsdorff, agronomi O. Blomqvist ja maisteri Björn Lindberg. == Toiminta == Helsingin maalaiskunnan kuntakokous myönsi suojeluskunnalle kuluja varten 1000 markan avustuksen. Suojeluskuntalaiset saivat käsivarsinauhan, jossa oli kirjaimet HSK ja suojeluskuntapiirin numero. Aseistuksena oli metsästyshaulikoita ja muutama revolveri. Toiminta rajoittui Malmin alueen vartiointiin ja kesti vain muutaman kuukauden, sillä levoton sisäpoliittinen tilanne rauhoittui jo vuoden 1906 alussa. Toiminta aloitettiin uudelleen kuntakokouksen 13.8.1906 tekemällä päätöksellä, mutta suojeluskunnan uudelleenjärjestäytyminen ja aseistaminen oli aloitettu jo aiemmin. Suojeluskunnalle nimitettiin uusi keskushallitus, jonka johtoon tuli Eric von Rettig. Aseiden ja patruunoiden hankkimiseen tarvittavat rahat saatiin Uudenmaan lääninhallitukselta. Ampumaharjoitukset järjestettiin Oulunkylän Pikkukosken ampumaradalla ja v. Rettigin tilalla Malmin Solhemissä. Uuden suojeluskunnan vahvuus oli enimmillään 100 miestä, joiden aseina oli 50 Mauser-kivääriä. Senaatti antoi 30.4.1907 käskyn, jonka mukaan kuvernöörien piti kerätä aseet suojeluskunnilta. Helsingin maalaiskunnan suojeluskunnan aseet luovutettiin kuvernööri Max Alfthanille talvella 1907. == Lähteet == Litzen, Aulikki & Vuori, Jukka: Helsingin maalaiskunnan historia 1865-1945. Kunnallishallinnon uudistuksesta suureen alueluovutukseen. S. 229-232. Vantaan kaupunki, 1997. ISBN 951-8959-77-3. Luokka:Suojeluskunta
Sergei Novikov (virkamies)

Sergei Novikov on venäläinen virkamies, joka työskentelee vuodesta 2017 alkaen julkisten projektien neuvoston johtajan virassa Vladimir Putinin hallinnossa Kremlissä. Aiemmin hän oli presidentin hallinnon sisäpoliittisen osaston varajohtaja. Novikov osallitui Moskovassa nuorille oopperaohjaajille järjestettyyn kilpailuun, ja sai palkintona ohjata Pjotr Tšaikovskin oopperan Jolanta moskovalaisessa Helikon-oopperassa. Ruotsin kuninkaallisessa oopperan johtaja näki esityksen ja kutsu Novikovin Ruotsiin ohjaamaan saman teoksen. Hänen taustansa paljastui keväällä 2022, ja Ruotsissa herättiin kysymään, kuinka sinisilmäisiä Oopperassa olikaan oltu.Anton Vanha-Majamaa, Ruotsin kuninkaallisen oopperan venäläisohjaaja paljastui Kremlin virkamieheksi Yle uutiset 10.3.2022 == Lähteet == Luokka:Venäläiset virkamiehet Luokka:Syntymävuosi puuttuu Luokka:Elävät henkilöt
Starstreak

Starstreak on Britanniassa valmistettava lyhyen matkan, laserohjattava ilmatorjuntaohjus. Aseen erikoisuus on sen taistelukärki, joka muodostuu kolmesta erillisestä räjähtävästä nuolesta. Valmistaja lupaa, että ohjuksen voi laukaista heti, kun ampuja havaitsee maalin. Tähtäimen jäähdyttämistä tai lentoradan ennakkolaskentaa ei tarvita. Kolme erillään lentävää nuolta on tarkoitettu parantamaan osumistodennäköisyyttä ja ne ohjautuvat maaliin laservalaisun avulla. Nuolissa on tunkeutumiskykyinen wolframista tehty kärki ja sirpaleräjähde. Ase voi tehdä automaattisesti itsensä vaarattomaksi tietyn lentoajan jälkeen vahinko-osumien estämiseksi. Ase otettiin käyttöön Britanniassa 1997 ajoneuvoon asennettavana yksiputkisena mallina, mutta siitä on sittemmin kehitetty moniputkinen versio ja myös olkapäältä laukaistava versio. ==Tekniset tiedot== Starstreak *Pituus: 1,39 m *Halkaisija: 0,27 m *Nopeus: Mach 3 *Kantama: 5,5 km *Lakikorkeus: 1 000 m Starstreak II *Kantama; 7+ km *Nopeus: Mach 3+ *Paino: 14 kg (pelkkä ohjus) Valmistaja: Thales Air Defence (Thales Group) Luokka:Ilmatorjuntaohjukset Luokka:Brittiläiset ohjukset ==Lähteet== ==Aiheesta muualla== * Indonesia- Purchases-Air-Defense-System-From-Thales defensenews.com 14.1.2014
Physical Digital

Physical Digital on Don Johnson Big Bandin 9. marraskuuta 2018 julkaistu kuudes studioalbumi. == Kappaleet == # # # # # # # # # # == Arvostelut == * Soundi: Levyarvio: Melkein unohtuneet vanhat tutut toivottavat uuden kaverin mukaan – Felix Zengerilla vahvistettu Don Johnson Big Band ei tarjoa suuria yllätyksiä Viitattu 10.3.2022. == Lähteet == Luokka:Vuoden 2018 albumit Luokka:Don Johnson Big Bandin albumit
Ariana DeBose

Ariana DeBose (s. 25. tammikuuta 1991 Raleigh, Pohjois-Carolina, Yhdysvallat) on yhdysvaltalainen laulaja, tanssija ja näyttelijä, jonka ura näyttelijänä alkoi 2010-luvulla teatterissa, missä hän esiintyi useissa musikaaleissa. DeBose voitti Golden Globen elokuvasta West Side Story (2021). Lisäksi hän ollut muun muassa ehdolla musikaalista Summer: The Donna Summer Musical teatterialan Tony-palkintoon. == Ura == DeBose syntyi Pohjois-Carolinassa vuonna 1991. Hänen isänsä on afropuertoricolainen ja hänen äitinsä valkoihoinen. Hän alkoi harrastaa tanssia jo nuorena ja osallistui vuonna 2009 Tanssi jos osaat -kykyjenetsintäohjelmaan, jossa hän pääsi 20 parhaan joukkoon. Tanssi jos osaat käynnisti DeBosen uran ja muutaman vuoden päästä hän pääsi näyttelemään Broadwaylle. Hänen ensimmäinen Broadway-rooli oli vuonna 2012 musikaalissa Bring It On, jonka kokoonpanoon hän kuului myös edellisenä vuonna tehdyllä kiertueella. Tämän jälkeen DeBose on näytellyt muun muassa Broadway-musikaaleissa Motown (2013), Pippin (2014) ja Hamilton (2015). Musikaalissa Summer: The Donna Summer Musical hän puolestaan näytteli yhtä näytelmän Donna Summereista. DeBose sai roolista Tony-palkintoehdokkuuden. DeBose oli vuonna 2020 mukana Netflixin elokuvamusikaalissa The Prom ja 2021 Apple TV+:n musikaaliparodiasarjassa Schmigadoon! DeBose näytteli myös Steven Spielbergin ohjaamassa vanhan musikaalin uusintaversiossa West Side Story. Kriitikot ovat kehuneet DeBosen sähköistävää roolisuoritusta. Hän on voittanut elokuvasta Oscarin, Baftan, Golden Globen ja SAG-palkinnon. == Lähteet == == Aiheesta muualla == * *DeBose Internet Broadway Databasessa Luokka:Yhdysvaltalaiset laulajat Luokka:Yhdysvaltalaiset tanssijat Luokka:Yhdysvaltalaiset näyttelijät Luokka:Vuonna 1991 syntyneet Luokka:Elävät henkilöt
Ernst Gottlieb Woltersdorf

Ernst Gottlieb Woltersdorf (31. toukokuuta 1725, Berliini-Friedrichsfelde – 17. joulukuuta 1761, Bunzlau, Sleesia) oli saksalainen luterilainen pietistinen pappi ja virsirunoilija. Hän opiskeli teologiaa Hallessa ja tutustui siellä franckelaiseen pietismiin. Hän toimi vuosina 1744–1746 kotiopettajana Zerrenthinissä. Vuonna 1748 Woltersdorf sai nimityksen papiksi Bruzlauhun, Sleesiaan jossa hän julistuksellaan sai aikaan merkittävää hengellistä liikettä. Hän toimi hallelaisen pietismin innoittamana 1754 perustamansa lastenkodin johtajana kuolemaansa saakka. Virsirunoilijana, saarnaajana ja kirjailijana hän oli merkittävä pietismin edustaja 1700-luvun puolivälissä. Hän on julkaissut 35 hartauskirjaa ja julkaisi virsiään useassa pienessä kokoelmassa. Hänen virtensä ilmestyivät yhtenä kokoelmana 1767 nimellä E. G. Woltersdorf’s sämmtliche neuen Lieder oder evangelische Psalmen. Yksi hänen virtensä, "Das ist eine sel'ge Stunde", vuodelta 1752, jolloin se ilmestyi hänen julkaisemassaan kokoelmassa "Einige neue Lieder oder evangelische Psalmen", on Ruotsin kirkon virsikirjassa, virsi 407 "Salig, Jesus, är den stunden". Suomenkielisessä virsikirjassa se on Anna-Mari Kaskisen 1996 kääntämänä "Herra, hetki se on pyhä". == Lähteet == Luokka: Saksalaiset virsirunoilijat Luokka: Vuonna 1725 syntyneet Luokka: Vuonna 1761 kuolleet Luokka: Saksalaiset papit